168 MISSIONS DIPLOMATIQUES 



Le bruicl estoil qu'il avoit reçeu lettres par lesquelles on entendoil que 

 Andréas d'Auria estoit à Naples avecq quarante-quatre galères et soixante 

 grosses navires, que nous appelions barghes, mcsmes qu'il avoit prins 

 sur Barbarossa vingt navires, dont il sembloit que ledict Grity eust martel 

 en teste. 



XXIIl". — Environ les nœuf heures du matin, comme nous estions 

 accoustrez, veint vers nous saws Bassa, Vlaraly Hussin Begk, lequel est le 

 chief des saws, et nous debvoit conduire au palais du Grand Turcq. 11 

 veint accompaigné d'environ 150 chevaux très-bien en ordre, et nous 

 mesna jusques au palais dont la forme est tel : c'est une très-ample place, 

 environnez d'ung mur de pierre assez hault, auquel sont insérées plusieurs 

 tours de pierre; ledict mur est, de l'Orient et Septentrion, battu de la 

 mer, et de l'aultre costé il at le temple de S''=-Sophie, de bien pelitte 

 monstre par dehors, encoires que par dedans l'on maintiègne estre celuy 

 temple magnificque et très-ample : estantz entrez par une porte grande et 

 pavée d'un ouvraige excellent, nous y avons trouvez plusieurs qui nous 

 saluoyent; par ladicte porte on entre dans une court ou playne, où les 

 gentilhommes de petitte qualité sont accoustumez descendre de leurs che- 

 vaux. Il y avoit de tous costez grand nombre de portiers. Ayantz passé 

 ladicte playne, nous sommes desmontés de cheval près la seconde porte, 

 laquelle passée, sommes venuz en ung lieu très-ample environné de toutes 

 parts de très-belles galleries, et plein de très-grands arbres, et merveil- 

 leusement umbrageux, pavé aussy d'ung admirable arlilice et élégance. Dans 

 les galleries, à la main dextre, estoyent assis les janitzaires au premier 

 rang, et le plus près de la porte, où estoit aussy leur aga, c'est-à-dire leur 

 capitayne, entre lesdils janitzaires estoyent semblablemenl les solaches, 

 et près d'iceulx les capigy, portiers, qui sont différentz les uns des aul- 

 tres, parce que les janitzaires portent tel accoustrement de teste faict de 

 linge biancq que plusieurs femmes en France sont accoustumé porter; 

 lequel accoustrement pend par derrière jusques aux espaules, et pardevant 

 couvre le front comme ung bonnet; les solaches, que nous appelions ar- 

 chiers, portent sur leur teste ung long et hault bonnet, de la mesme façon 

 quasy dont use le ducq de Venize, ayantz sur lesdicts bonnets des plumes 



